
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Γ - 63414 

Έγκριση πολβοδομικής μελέτης τμήματος της πολβοδομικής ενότητας 

3 «Κανβλλοπούλου - Σφαγεία» του οικισμού Κιάτου του Δήμου Σικυ- 

ώνος (Ν. Κορινθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1, 6 (παρ. 1, 4, 5, και 6) και 7 (παρ. 1, 
2, και 4), του Ν.1337/1983 «Επέκταση των πολεοδομικών σχεδίων 
οικιστική ανάπτυξη και σχετικές ρυθμίσεις» (Α' 33), όπως το άρθρο 6 
τροποποιήθηκε με την παρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9 και 11 του Ν. Δ/τος της 
17.7.1923 «Περί σχεδίων πόλεων κ.λ.π.» (Α' 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8 και 9 του Ν.1577/ 
1985 «Γενικός Οικοδομικός Κανομιαμός» (Α' 210) όπως τροποποιή¬ 
θηκαν με το άρθρο 13 (παρ. 1, 2, 3) του Ν.1647/1986 «Οργανισμός 
Κτηματολογίου και Χαρτογραφήσεων Ελλάδος ΟΚΧΕ» (Α' 141) και 
το άρθρο 1 (παρ. 3, 4) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις (Α’ 91). 

4. Τις διατάξεις της παρ. 1 (εδ. ιδ) του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α' 137). 

5. Την υπ’ αρ. 30973/3363/21.11,1985 απόφαση του Υπουργού 
Περιβάλλοντος Χωροταξίας και Δημοσίων Έργων «Έγκριση Γενικού 
Πολεοδομικού σχεδίου του οικισμού Κιάτου του Δήμου Σικυώνος (Κιά¬ 
του) και του οικισμού κάτω Διμηνιού της κοινότητας κάτω Διμηνιού (Ν. 
Κορινθίας)» (Δ' 1214). 

6. Την υπ’ αρ. 58854/4087/1989 απόφαση του Τπουργού Περι- 
βάλοντος Χωροταξίας και Δημοσίων Έργων «Τροποποίηση των ορίων 
των πυκνοδομημένων περιοχών του οικισμού Κιάτου του Δήμου Σικυώ¬ 
νος (Ν. Κορινθίας) στην πολεοδομική ενότητα 3 «Κανελλοπούλου - 
Σφαγεία». 

7. Τις υπ’ αρ. 22/1988, 23/1988 και 101/1988 γνωμοδοτήσεις 
του δημοτικού συμβουλίου. 

8. Τις υπ’ αρ. 1/πρ. 5/23.5.1988 και 6/πρ. 10/21.10,1988 
γνωμοδοτήσεις του Συμβουλίου Χωροταξίας Οικισμού και Περιβάλλο¬ 
ντος Ν. Κορινθίας. 

9. Την υπ’ αρ. 614/1989 γνωμοδότηση του Συμβολίου της Επι¬ 
κράτειας με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας 3 Κανελλοπούλου - Σφαγεία» του οικισμού Κιάτου του Δήμου Σι¬ 
κυώνος (Ν. Κορινθίας) ως εξής: 

I. Του τμήματος που είναι οικισμός προϋφιστάμενος του έτους 1923 


και έχει χαρακτηρισθεί ως πυκνοδομημένο με την υπ’ αρ. 46305/ 
2258/16.7.1987 απόφαση του Υπουργού Περιβάλλοντος Χωροτο- 
ξίας και Δημοσίων Έργων όπως τροποποιήθηκε με την υπ αρ. 
58854/4087/1989 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων, σύμφωνα με τις διατάξεις των άρθρων 1 και 
2 του Ν. Δ/τος της 17.7.1923. 

II. Των λοιπών τμημάτων που είναι αραιοδομημένα και αδόμητα 
σύμφωνα με τις διατάξεις του Ν.1337/1983. 

III. Καθορίζονται στις παραπάνω περιοχές οικοδομήσιμοι χώροι, 
οδοί, πεζόδρομοι, κοινόχρηστοι χώροι, χώροι στάθμευσης αυτοκινήτων, 
πλατείας, παιδικής χαράς, χώρος πυροσβεστικού σταθμού, αναψυχής, 
γυμνασίου, δημοτικού σχολείου και.νηπιαγωγείου, αθλητικού συγκρο¬ 
τήματος, βρεφονηπιακού σταθμού, τοπικής διοίκησης όπως φαίνονται 
στα σχετικά έξι (6) χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Δ/ναης Τοπογραφι¬ 
κών Εφαρμογών με την υπ’ αρ. 63414/1989 πράξη του και που αντί¬ 
τυπά τους σε φωτοσμίκρυσνη δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με την παρ. II του άρθρου 1 τού παρόντος διατάγματος και καθορίζο¬ 
νται οι όροι καΓπεριορισμοΐ δόμησης των πυκνοδομημένων τμημάτων 
του οικισμού που προϋφίσταται του έτους 1923 του οποίου το πολεοδο¬ 
μικό σχέδιο εγκρίνεται με την παρ. I του άρθρου 1 του παρόντος διατάγ¬ 
ματος. 

Άρθρο 3. 

1. Στους οικοδομήσιμους χώρους της παραπάνω περιοχής, οι οποίοι 
χαρακτηρίζονται στα σχετικά διαγράμματα με στοιχείο Α επιτρέπονται 
οι χρήσεις πολεοδομικού κέντρου γειτονιάς όπως προσδιορίζονται με τις 
παρ. 1 και 2 του άρθρου 8 ίου Π.Δ/τος 81/1980 (Α 27) μ* εξαίρεση 
την περίπτωση β της παρ. 2 αυτού (μη οχλούσες βιοτεχνίες και βιομη¬ 
χανίες). 

2. Στους λοιπούς οικοδομήσιμους χώρους επιτρέπονται οι χρήσεις 
αμιγούς κατοικίας όπως προσδιορίζονται με τις παρ. 1 και 2 του άρθρου 
4 του παραπάνω Π.Δ/τος. 

Άρθρο 4. 

Στην παραπάνω περιοχή καθορίζεται Ζώνη Κοινωνικού Συντελε¬ 
στή (ΖΚΣ) όπως φαίνεται να περικλείεται με διακεκομένη μπλε γραμμή 
στα σχετικά διαγράμματα. 

Στην παραπάνω ζώνη για την εφαρμογή των κατ’ άρθρο 6 παρ. 6 
του Ν. 1337/1983 προγραμμάτων, εφαρμόζεται δεύτερος αυξημένος 
συντελεστής δόμησης (Κοινωνικός Συντελεστής) 11,40 και μέγιστο 
επιτρεπόμενο ύψος δέκα (10) μέτρα. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ- 
κήπιο πλάτους τεσσάρων (4), πέντε (5) και δέκα (10) μέτρων. 

Άρθρο 6. 

Τα ελάχιστα όριά εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα: α) Τα οικόπεδα τα οποία βρίσκονται στα πυκνο- 
δομημένα τμήματα του οικισμού προ του έτους 1923 εφόσον. 

ι. στις 25.7.1979 ημέρα δημοσίευσης του από 19.7.1979 Π.Δ/τος 
(Δ 401) είχαν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

ιι. στις 2.7.1968 ημέρα δημοσίευσης του από 15.6.1968 Δ/τος (Δ 
111) είχαν: 

Ελάχιστο πρόσωπο: έξι (^μ. 

Ελάχιστο εμβαδόν: ογδόντα (80) τ.μ. 

β) τα οικόπεδα τα οποία βρίσκονται στα αραιοδομημένα και αδόμητα 
τμήματα του οικισμού εφόσον: 

ι. Κατά την ημέρα δημοσίευσης του παρόντος διατάγματος έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

ιι. προκύπτον από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/1983 και έχουν: 

Ελάχιστο πρόσωπο: έξι (6) μ. 

Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη 'πλευρά πέντε (5) μ. 

4. Μέγιστο ποσοστό κάλυψης των οικοπέδων: εξήντα τοις εκατό 


(60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατά παρέκκλιση της προηγουμένης παραγράφου ορίζεται α) για 
τα οικόπεδα που βρίσκονται στο πυκνοδομημένο τμήμα του οικισμού 
προ του έτους 1923 και έχουν εμβαδόν μικρότερο των 300 τ.μ. συντε¬ 
λεστή δόμησης ένα (1), εφόσον η συνολική επιφάνεια ορόφων δεν υπερ¬ 
βαίνει τα 240 τ.μ. και για οικόπεδα εμβαδού μικρότερου των 200 τ.μ. 
ένα και είκοσι (1,20) εφόσον η συνολική επιφάνεια ορόφων δεν υπερβά- 
νει τα 200 τ.μ. 

7. Μέγιστο επιτρεπόμενο ύψος των κτιρίων οκτώ (8) μέτρα, το οποίο 
προσαυξάνεται κατά ένα (1) μέτρο σε περίπτωση προσθήκης καθ’ ύψος 
σε υφιστάμενα κατά τη δημοσίευση του παρόντος, κτίρια. 

8. Απαγορεύονται οι επιγραφές και οι διαφημίσεις πάνω από το μέγι¬ 
στο επιτρεπόμενο ύψος των κτιρίων, οι ορατές αναμονές στο δώμα και οι 
συνεχείς εξώστες στις όψεις. 

Άρθρο 7 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 5 Οκτωβρίου 1989 
Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

